EL
17.7.2023
Επίσημη Εφημερίδα της Ευρωπαϊκής Ένωσης
C 252/43
Αντικείμενο Με την ασκηθείσα δυνάμει του άρθρου 263 ΣΛΕΕ προσφυγή του, ο προσφεύγων ζητεί την ακύρωση της εκτελεστικής απόφασης (ΚΕΠΠΑ) 2021/1002 του Συμβουλίου, της 21ης Ιουνίου 2021, για την εφαρμογή της απόφασης 2012/642/ΚΕΠΠΑ σχετικά με περιοριστικά μέτρα εν όψει της κατάστασης στη Λευκορωσία (ΕΕ 2021, L 219 I, σ.
70), και του εκτελεστικού κανονισμού (ΕΕ) 2021/997 του Συμβουλίου, της 21ης Ιουνίου 2021, για την εφαρμογή του άρθρου 8α παράγραφος 1 του κανονισμού (ΕΚ) 765/2006 σχετικά με περιοριστικά μέτρα όσον αφορά τη Λευκορωσία (ΕΕ 2021, L 219 I, σ.
3), καθόσον οι δύο αυτές πράξεις τον αφορούν.
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει τον Aliaksandr Bakhanovich στα δικαστικά έξοδα.
(1)
EE C 11 της 10.1.2022.
Απόφαση του Γενικού Δικαστηρίου της 24ης Μαΐου 2023 — AL κατά Επιτροπής (Υπόθεση T-714/21) (1) (Υπαλληλική υπόθεση – Υπάλληλοι – Αποδοχές – Οικογενειακά επιδόματα – Επίδομα συντηρούμενου τέκνου – Άρθρο 2, παράγραφος 4, του παραρτήματος VII του ΚΥΚ – Πρόσωπο εξομοιούμενο προς συντηρούμενο τέκνο – Προϋποθέσεις χορηγήσεως – Ανάκληση του επιδόματος – Αναζήτηση των αχρεωστήτως καταβληθέντων ποσών – Άρθρο 85 του ΚΥΚ) (2023/C 252/49) Γλώσσα διαδικασίας: η αγγλική Διάδικοι Προσφεύγων: AL (εκπρόσωπος: R. Rata, δικηγόρος) Καθής: Ευρωπαϊκή Επιτροπή (εκπρόσωποι: T. S. Bohr, L. Hohenecker και D. Milanowska)
Αντικείμενο Με την ασκηθείσα βάσει του άρθρου 270 ΣΛΕΕ προσφυγή, ο προσφεύγων ζητεί την ακύρωση της αποφάσεως του Γραφείου Διαχείρισης και Εκκαθάρισης των Ατομικών Δικαιωμάτων (PMO) της Ευρωπαϊκής Επιτροπής, της 11ης Ιανουαρίου 2021, με την οποία, κατ’ ουσίαν, αφενός, απορριπτόταν το αίτημα του προσφεύγοντος περί χορηγήσεως επιδόματος για την εξομοιούμενη προς συντηρούμενο τέκνο μητέρα του, βάσει του άρθρου 2, παράγραφος 4, του παραρτήματος VII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, για το χρονικό διάστημα από την 1η Νοεμβρίου 2020 έως τις 31 Οκτωβρίου 2021 και, αφετέρου, διατασσόταν η ανάκτηση των ποσών που είχε λάβει ο προσφεύγων βάσει του εν λόγω επιδόματος για το χρονικό διάστημα από την 1η Νοεμβρίου 2019 έως τις 31 Οκτωβρίου 2020.
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει τον AL στα δικαστικά έξοδα.
(1)
EE C 51 της 31.1.2022.